Notum sit tam praesentibus quam futuris quod Witburgis cognomento Pennaveria uxor Girardi de Viunciaco et filii (sic) domni Bernardi de Centearbenco, dum monacha fieret apud Marciniacum tempore domni Wichardi prioris, dedit mansum de Villario quod adhaeret Giverziaco, sicut tenet Rotbelinus et fratres sui in parcerenchia, sic pater ejus tenuit et ipsa post illum in alodium. Hoc concesserunt et laudaverunt Maria et Aadleia filiae ejus et Ugo de Faia maritus Adaleidis. Hoc audierunt et viderunt Bertrannus monachus filius ejusdem Pennaveriae, Petrus de Sevingo, et Girardus Urlutus. Factum publice in manu Wichardi prioris.